גיתית כבירי

גיתית כבירי (נולדה ב-1969) היא תסריטאית, במאית קולנוע וסופרת ישראלית.

ביוגרפיה
נולדה בירושלים לציפורה, מורה, וליעקב ארד, כלכלן בכיר ומנהל באגף המכס והמע"מ במשרד האוצר. לאחר שירותה הצבאי כמדריכת חי"ר וכצלמת צבאית, השתלבה בתעשיית הטלוויזיה כעורכת סרטים תיעודיים. ערכה וביימה סרטים תיעודיים וכתבות ל"יומן" בערוץ הראשון, ל"אולפן שישי" ול"מוצ"ש" בערוץ 2, לערוץ 8 ועוד.

כבירי מתגוררת במודיעין, אם לארבעה ילדים.

עשייה קולנועית 
סרטה התיעודי "ציפורה ויעקב", אשר אותו גם צילמה, הופק בשנת 2011 במסגרת הסדרה "ההורים שלי", שודר בערוץ Yes-דוקו והשתתף בפסטיבל הסרטים הבינלאומי חיפה ובפסטיבל הבינלאומי לסרטי נשים רחובות. הסרט צולם במשך שנה וחצי ומתאר איך אחרי 50 שנות נישואין נאלצים הוריה להתמודד עם פחדים ותסכולים מודחקים, כאשר יעקב עובר אירוע מוחי ולאחר חודשים ארוכים של שיקום חוזר הביתה בכיסא גלגלים ועם מטפל פיליפיני צמוד.

את סרטה העלילתי "גרגירי חול", אשר יצא לאקרנים בשנת 2023, ביימה יחד עם בנה יהל כבירי. הסרט, בכיכובם של שני כהן, יוסי מרשק, אורי פפר, לוסי אהריש ויונתן להב, מספר את סיפורו של דוד, ילד רגיש ויצירתי המתגורר בדימונה עם אמו, החולה בטרשת נפוצה, ואביו, שעובד במפעלי ים המלח. כשהוא נתקל באינטרנט בפורום כתיבה של ילדים מכל הארץ, הוא מזייף את זהותו ובשם בדוי מפרסם את סיפוריו הקצרים.

כתיבה 
בשנת 2013 יצא לאור ספרה הראשון "כביש מספר 1" בהוצאת מודן.

קישורים חיצוניים 

 
 
 "כביש מספר 1", באתר מאקו
 גיתית כבירי ב-"6 עם עודד בן עמי"
 "ציפורה ויעקב - ההורים שלי" , באתר פסטיבל רחובות לסרטי נשים
 "ציפורה ויעקב - ההורים שלי", באתר פסטיבל חיפה
 גיתית כבירי ב"גומרים הולכים" ברדיו תל אביב 102FM
 ביקורת ספר ברשת א' (מדקה 01:00 בהקלטה)
 

סופרות ישראליות
סופרים ישראלים
במאיות קולנוע ישראליות
במאי קולנוע ישראלים
ישראליות שנולדו ב-1969
ישראלים שנולדו ב-1969